open-index/open-wikipedia-markdown huggingface dataset:
Keninklike Wettersportferiening Snits

De **Keninklike Wettersportferiening Snits** (ôfkoarte: KWS) is in sportferiening út Snits, in fúzje fan de *Koninklijke Zeil Vereniging Sneek* (KZVS) en de *Sneeker Zeil Club* (SZC). De feriening is benammen bekend fan de organisaasje fan de Snitswike.

## Skiednis
De KWS is oprjochte op 1 juny 1851 as Zeil Vereniging Sneek. It clubgebou fan de KWS stie yn de begjinjierren op de Roekepôle, it startskip fan de KWS is hjirnei ferneamd. Yn de perioade 1914-1918 wie de ferhuzing fan de Roekepôle nei it Kolmarslân.

De KWS krige yn 1925 it predikaat Keninklik. Keninginne Beatrix hat it predikaat yn 2010 mei 25 jier ferlinge.

It clubgebou fan de KWS is *De Kajuit* yn De Domp. Op 18 april 2009 hat de KWS it Kylboat Trainingssintrum Snits yn gebrûk nomd. It clubblêd fan de KWS hjit it *KWS Journaal*, dat sawat om de twa moanne ferskynt.

De flagge fan de KWS bestiet út fjouwer likense flakken, rjochtsboppe giel, linksboppe swart, rjochtsûnder swart en linksûnder giel. Hjirop  stiet in blau krús mei yn de midden in kroane wapenskyld mei in ôfbyld fan in sylskip.

### Eareleden

## Snitswike
De Snitswike is it grutste evenemint op binnenwetter yn Europa. De KWS is de organisator fan de snitswike, dy't sûnt 1935 hâlden wurdt. De Snitswike begjint op de freed foar de easrte sneon yn augustus en duorret oant en mei de tongersdei dêrnei.
Tennis op de Olympyske Simmerspullen 1896

De **[[Olympyske Simmerspullen 1896]]**, offisjeel de Spullen fan de I Olympiade, wiene de earste moderne Olympyske Spullen en waarden yn Atene, Grikelân hâlden. It tennis waard hâlden yn in it *Athens Lawn Tennis Club*.

## Athens Lawn Tennis Club
De Athens Lawn Tennis Club waard oprjochte yn 1895 foar de Olympyske Simmerspullen fan 1896. De tennisbanen fan de club binne te finen tsjinoer it Zappeion wêr't it skermjen hâlden waard. Hjoed-de-dei wurde de banen brûkt foar squas en tennis. 

## Utslaggen

### Dûbeld
Eelko Napjus

**Eelco Napjus** (Snits, 2 novimber 1728 - dêre, 3 septimber 1803) wie majoar en eksekuteur fan de stêd Snits. 

Hy wie in soan fan Piter Eelckes Napjus en Tryntsje Sjoerds Nauta (doopt yn Snits op 21 novimber 1728 - beïerdige dêre, op 3 septimber 1803. Hy hie grif in soad leafde foar de skiednis fan syn heitestêd doe't hy mei mear goede wil as oardiel, kroniken en oare beskieden yn 1772 útjoech:
*Historische Chronijk of Beschryvinge van Oud en Nieuw Sneek. Behels. eene Verhandelinge van dess. benaming, aanwas, voorregten enz. Mitsg. gedenkw. geschiedenissen aldaar voorgevallen; sampt Naam-register der Burgemeesteren, Schepenen en Raden, Secretarissén, alsmede alle Predikanten, zedert de Reformatie tot desen jare 1772 ingesloten. Ook van desz. tegenuw. gelegentheid enz. Sneek, 1772, 8o..*

Napjus boaske yn Snits op 1 juny 1749 mei Juliana Spyxma, dochter fan Leonardus Spyxma en Sjitske Bleisma, doopt yn Snits op 15 maart 1726, en dêrnei op 23 maaie 1765 mei Jouckien Ylst, dochter fan Haje Ylst en Hiske Jelles, doopt yn Snits, 7 jannewaris, dy't har man oerlibbe.

## Wurk
* ''Historische Chronijk of Beschrijvinge van Oud en Nieuw Sneek'' (Snits 1772, 8o), werprinte mei de titel *Geschiedkundige Kronijk en beschrijving van de stad Sneek* (Snits 1826, 8o).
Widdo Joustra

**Widdo Joustra** ( offisjele namme *Weduwe Joustra®*) is in bearenburchmerk, makke troch de bearenburchdistillearderij mei dy namme út Snits.  

## Skiednis
Doe't yn 1864 Steven Joustra stoar, moast syn widdo Anjenette Joustra-Reinders wat oars betinke om troch de tiid te kommen. Troch har kontakten mei Hendrik Beerenburg út Amsterdam krige sy it resept yn hannen foar bearenburch en begûn se in stokerij ûnder de namme Wed. S. Joustra & Zn. Doe't Anjenette mei pensjoen gie nom har skoansoan Jan Huges de saak oer. Dy joech op syn beurt it roer yn hannen fan syn soan Uko Hendrik Huges dy't de saak wer oerdie oan syn skoansoan Jacob Sonnenberg. Jacob sette de tradyske fuort troch syn soan Jaap Sonnenberg it heft yn hannen te jaan. Dêrnei stie dy syn dochter Heleen Sonnenberg oan it haad fan it bedriuw.

Yn july 2016 gie it memmebedriuw Dirkzwager fallyt. It bedriuw krige fuortendaliks in soad reaksjes fan potinsjele oernamekandidaten. Uteinlik naam Boomsma Distilleerderij Weduwe Joustra oer.

## Resept
Lykas ek by oare fabrikanten is it resept fan Widdo Joustra geheim. Totaal hat de drank sa'n 25 krûden, sa as gentiaan, benediktus, herba card en galiatoer, dy't in moanne lang op in sêfte jenever trekke moatte. Hendrik Beerenburg, makker fan it resept hie it oer *Oprechte Maag-Kruiden*.
Joustra-bearenburch hat 32 % alkohol, mar der is ek in ferzje mei 35 prosint.

## Produkten
Neist bearenburch makket de distillearderij de (myldere) fariant Bearinneburch. Ek Krûdebitter, Jonge Jenever, Alde Genever en Fieux Poterne sitte yn it assortimint. Tsjintwurdich is it assortimint útwreide mei ferskate likeuren, lykas Speculaaslikorette (ûntwikkele foar de yntocht fan sinteklaas yn Snits yn 2005), Boterbabbelaar en droplikorette (ûntwikkele foar Poiesz Supermarkten), in kofjelikeur mei de namme Hollands Genoegen en in line mei Aldhollânske likorettes. Om reden fan it 150-jierrich bestean fan Weduwe Joustra yn 2014 is der yn dat jier in Beerenburg útbrocht dy't 15 jier op ikehout lein hat.

## Konkurinsje
In protte bedriuwen kinne ek in bearenburch meitsje, yn it Nederlânsk mei ien 'e' skreaun, omdat sy net de orizjinele reseptuer fan Hendrik Beerenburg brûke. De meast bekende is sûnder mis Sonnema bearenburch.

## Keppeling om utens
*Webside Widdo Joustra
Tennis op de Olympyske Simmerspullen 2004

De **[[Olympyske Simmerspullen 2004]]**, ek wol de **XXVIIIe Olympiade** neamd, waarden yn 2004 hâlden yn Atene, de haadstêd fan Grikelân.
It tennis waard hâlden yn it *Athens Olympic Tennis Centre*.

## Utslaggen
### Yndividueel

### Dûbeld

## Sjoch ek
*Tennis op de Paralympyske Simmerspullen 2004
Tennis op de Olympyske Simmerspullen 1900

De **[[Olympyske Simmerspullen 1900]]**, ek wol de **IIe Olympiade** neamd waarden yn 1900 yn Parys, Frankryk hâlden. It tennis waard hâlden yn it *Cercle de Puteaux*.

## Utslaggen
### Yndividueel

### Dûbeld
Tennis op de Olympyske Simmerspullen 2000

De **[[Olympyske Simmerspullen 2000]]**, ek wol de **XXVIIe Olympiade** neamd, waarden yn 2000 hâlden yn de Australyske stêd Sydney.
It tennis waard hâlden yn it *NSW Tennis Centre*.

## Utslaggen
### Yndividueel

### Dûbeld

## Sjoch ek
*Tennis op de Paralympyske Simmerspullen 2000
Tennis op de Olympyske Simmerspullen 1904

De **[[Olympyske Simmerspullen 1904]]**, ek wol de **IIIe Olympiade** neamd waarden yn 1904 yn St. Louis, de Feriene Steaten hâlden. It tennis waard hâlden op it *Francis Field*.

## Francis Field
It Francis Field waard boud yn 1904 as ûnderdiel fan de wrâldtentoanstelling en wie it haadstadion fan de Olympyske Simmerspullen 1904. En it hie plak foar 19.000 taskôgers. Yn 1984 is it oantal sitplakken foar taskôgers werom brocht nei 4.000.

## Utslaggen
### Yndividueel

### Dûbeld
Tennis op de Olympyske Simmerspullen 1996

De **[[Olympyske Simmerspullen 1996]]**, ek wol de **XXVIe Olympiade** neamd, waarden yn 1996 hâlden yn de Amerikaanske stêd Atlanta.
It tennis waard hâlden yn it *Stone Mountain Tennis Center*. 

## Utslaggen
### Yndividueel

### Dûbeld

## Sjoch ek
*Tennis op de Paralympyske Simmerspullen 1996
Tennis op de Olympyske Simmerspullen 1908

De **[[Olympyske Simmerspullen 1908]]**, ek wol de **IVe Olympiade** neamd waarden yn 1908 yn Londen, Grut-Brittanje hâlden. It tennis waard hâlden yn it *All England Lawn Tennis and Croquet Club*, better bekind as it Wimbledonstadion.

## All England Lawn Tennis and Croquet Club
De All England Lawn Tennis and Croquet Club waard oprjochte yn 1868 oprjochte as de All England Croquet Club, oan de Worple Road yn Wimbledon. Fanôf 1877 begûn hja mei tennissen en waard de namme feroarre yn All England Lawn Tennis and Croquet Club. Yn 1882 waard Croquet út de namme skrast, om't tennis no de haadaktiviteit wurden wie. Sân jier letter waard it Croquet toch wer opnaam yn de namme, fanwege sentimentele redenen. Yn 1908 waard der op it Centre Court fan de club it Olympyske Tennis Toernoai hâlden. Yn 1922 ferhuzze de All England Lawn Tennis and Croquet Club nei de Church Road. It eardere Centre Court fan de club oan de Worple Road wêr't yn 1908 de Olympyske tennissers spilen wurdt hjoed-de-dei brûkt troch de Wimbledon High Scool. 

## Utslaggen
### Yndividueel

### Yndividueel binnenbaan

### Dûbeld

### Dûbeld binnenbaan
Tennis op de Olympyske Simmerspullen 1992

De **[[Olympyske Simmerspullen 1992]]**, ek wol de **XXVe Olympiade** neamd, waarden yn 1992 hâlden yn Spanje yn de Katalaanske haadstêd Barcelona.
It tennis waard hâlden yn it *Tennis de la Vall d'Hebron*. 

## Utslaggen
### Yndividueel

### Dûbeld

## Sjoch ek
*Tennis op de Paralympyske Simmerspullen 1992
Arkansas (rivier)

De **Arkansas** is in rivier yn de Feriene Steaten. It is in sydrivier fan de Mississippy, de twadde nei lingte fan it Mississippy-Missoury systeem.

De Arkansas hat har boarne ûnder Leadville, yn Kolorado, yn de Rocky Mountains en streamt dêrnei troch de steaten Kansas en Oklahoma nei Arkansas dêr't sy yn de Mississippy útmûnet. De totale lingte fan de rivier is 2334 km; it is op trije nei de langste rivier fan de FS is. Belangrike stêden oan de Arkansas binne Wichita(Kansas), Tulsa (Oklahoma) en Little Rock (Arkansas).

De Arkansas waard foar it earst troch Europeeske ferkenners sjoen doe't lju fan de Coronado-ekspedysje fan 1541 de kontreien besochten. Jacques Marquette joech de rivier har namme. Tusken 1819 en 1846 wie de rivier foar in part de grins tusken de Feriene Steaten en Meksiko.


Image:Arkansas River in downtown Pueblo, CO IMG_5116.JPG|Arkansas yn Pueblo, Kolorado
Image:Wichitanightskyline.jpg|Wichita, Kansas, stedssilhûet mei de Arkansas
Image:Arkansas River, Looking Across To North Little Rock 423757092.jpg|Arkansas, North Little Rock
Image:USACE John Martin Dam Arkansas River.jpg|John Martin Daam en Reservoir, de Arkansas yn Bent County, Kolorado
Image:Scouting -Big.jpg|Kayaks op de Arkansas
Image:Tulsa, Oklahoma.jpg|The Arkansas River in Tulsa, Oklahoma.
Image:Fly Fishermen on the Arkansas River Near Salida Colorado.jpg|Fiskers op de Arkansas ûnder Salida, Kolorado
Image:Arkansas_river_salida_co.JPG|Arkansas yn Salida, Kolorado
Image:Natural landing.jpg|De Arkansas in Natural Steps, Arkansas
Kennebec (rivier)

De **Kennebec** is in rivier yn de steat Maine fan de Feriene Steaten. De rivier is 240 kilometer lang, ûntspringt út it Mooseheadmar en mûnet yn de Merrymeetingbaai, dêr't ek de Androscoggin en fiif lytsere rivieren yn útkomme, oan de Atlantyske kust.

De earste Jeropeaan dy't de rivier beskreaun hat is Samuel de Champlain by syn ekspedysje yn 1605-1606.
Tennis op de Olympyske Simmerspullen 1912

De **[[Olympyske Simmerspullen 1912]]**, ek wol de Ve Olympiade neamd waarden yn 1912 yn Stokholm, Sweden hâlden. It tennis waard hâlden yn de *Östermalms idrottsplats*. 

## Östermalms idrottsplats
De Östermalms idrottsplats is yn 1906 boud en wie oant de bou fan it Olympysk Stadion yn Stokholm it wichtigste Atletykbaan fan Sweden. Yn de wintermoannen is de atletykbaan in 400 meter iisbaan. It oantal taskôgers wat der yn it stadion kin is ûnbekind

## Utslaggen
### Yndividueel

### Yndividueel binnenbaan

### Dûbeld

### Dûbeld binnenbaan
Tennis op de Olympyske Simmerspullen 1920

De **[[Olympyske Simmerspullen 1920]]**, ek wol de **VIIe Olympiade** neamd waarden yn 1920 yn Antwerpen, Belgje hâlden. It tennis waard hâlden yn it *Beerschot Tennis Club*. 

## Beerschot Tennis Club
De Beerschot Tennis Club waard yn 1899 oprjochte yn in bûtenwyk fan Antwerpen. Hjoed de dei is de tennis club bekind as de Royal Beerschot Tennis Hockey Club

## Utslaggen
### Yndividueel

### Dûbeld

|}
Tennis op de Olympyske Simmerspullen 1984

De **[[Olympyske Simmerspullen 1984]]** ek wol de **XXIIIe Olympiade** neamd waarden yn 1984 yn Los Angeles, de Feriene Steaten hâlden.
It tennis waard hâlden yn it *Los Angeles Tennis Center*. It Tennis stie wer foar it earst sûnt se Spullen fan 1968 yn Meksiko op it programma en wie lykas yn 1968 yn 1984 in demonstraasjesport.

## Utslaggen
### Yndividueel
Tennis op de Olympyske Simmerspullen 1988

De **[[Olympyske Simmerspullen 1988]]** ek wol de **XXIVe Olympiade** neamd, waarden yn 1988 yn Seoel, Súd-Korea hâlden, It tennis waard hâlden yn it *Seoul Olympic Park Tennis Center*.

## Utslaggen
### Yndividueel

### Dûbeld

## Sjoch ek
*Tennis op de Paralympyske Simmerspullen 1988
Tennis op de Olympyske Simmerspullen 1924

De **[[Olympyske Simmerspullen 1924]]**, ek wol de **VIIIe Olympiade** neamd waarden yn 1924 yn Parys, Frankryk hâlden. It tennis waard hâlden yn it *Stade de Colombes*. It wie foarearst de lêste kear dat it Tennis op it programma stie fan de Simmerspullen.

## Medaljespegel
De top njoggen fan lannen dy't by it atletyk medaljes wûn ha tidens de Olympyske Simmerspullen fan 1920

## Stade de Colombes
It Stade de Colombes waard boud yn 1883 as drafbaan. Yn 1907 waard it omboud ta Atletyk stadion mei plak foar 45.000 taskôgers. Yn 1924 wie it it haadstadion fan de Olympyske Simmerspullen en waard ek de iepenings en slútingseremoanje hjir hâlden. Hjoed de dei stiet it stadion bekind als it Stade Olympique Yves-du-Manoir en hat it plak foar 14.000 taskôgers.

## Utslaggen
### Yndividueel

### Dûbeld

## Utslaggen Fryske dielnimmers
Tennis op de Olympyske Simmerspullen 1968

De **[[Olympyske Simmerspullen 1968]]**, ek wol de XIXe Olympiade neamd, waarden yn 1968 yn Meksiko-Stêd, Meksiko hâlden. It tennis waard hâlden yn  *Guadalajara*. en Meksiko-Stêd. Tennis wie yn 1968 in demonstraasjesport.

## Utslaggen
### Yndividueel Guadalajara

### Dûbeld Guadalajara

|}

### Yndividueel Meksiko-Stêd

### Dûbeld Meksiko-Stêd

|}
East River

De **East River** ('Eastrivier') is tagelyk in seestrjitte en in trachterfoarmige tijmûning yn New York City; oan de súdkant leit it wetter oan de Upper New York Bay en oan de noardkant oan de Long Island Sound. De strjitte skiedet sawol Long Island as de stedswiken Queens en Brooklyn fan it eilân fan Manhattan en the Bronx.

Meidat de Eastrivier ferbining hat mei de Long Island Sound, wurdt er ek wol de *Sound River* neamd.

## Brêgen
Der lizze acht brêgen oer de rivier, fan noard nei súd:
* Throgs Neck Bridge
* Bronx-Whitestone Bridge
* Hell Gate Bridge
* Triborough Bridge
* Roosevelt Island Bridge (allinne it east kanaal)
* Queensboro Bridge
* Williamsburg Bridge
* Manhattan Bridge
* Brooklyn Bridge

## Tunnels
Der binne 13 tunnels ûnder de East River troch, fan noard nei súd:
* 63rd Street Tunnel (metro)
* 60th Street Tunnel (metro)
* 53rd Street Tunnel (metro)
* Steinway Tunnel (metro)
* Queens-Midtown Tunnel (Interstate 495)
* East River Tunnels (Long Island Rail Road en Amtrak treinen fan Penn Station ôf nei it easten en noarden)
* 14th Street Tunnel (metro)
* Rutgers Street Tunnel (metro)
* Cranberry Street Tunnel (metro)
* Clark Street Tunnel (metro)
* Montague Street Tunnel (metro)
* Joralemon Street Tunnel (metro)
* Brooklyn-Battery Tunnel (Interstate 478)

De Bronx-Rivier komt gear mei de East River yn it noardlike diel.

Benoarden Ward's eilân, komt er gear mei de Bronx Kill. Oan de eastkant fan Ward's Eilân, faaks it middelpunt fan de rivier, foarmet er in smel kanaal mei de namme Hell Gate. Hell Gate lizze de Triborough Bridge en de Hell Gate Bridge oerhinne. Besuden fan Ward's Island, is de gearrin mei de Harlem Rivier.

## Galery

Image:East River 59 jeh.JPG|Eastrivier rint Upper East Side by del
Image:East River Park in Fall 2008 number 3.jpg|Eastrivier by it East River Park
Image:Powells Cove BWB jeh.jpg|Powell's Cove, Whitestone, Queens
Image:Blackwells Island East River 1862.jpeg|Blackwells Island, East River, fan Eighty Sixth Street sjoen, Currier & Ives, 1862
Wrakseljen op de Olympyske Simmerspullen

**[[Wrakseljen]]** is in sport dy't al fan de earste moderne Olympyske Spullen ôf op it Olympyske programma stiet.

## Skiednis
It wrakseljen stiet al fanôf de Spullen fan 1896 op it programma. fjouwer jier letter ûntbruts it judo op it programma, mar fanôf 1904 is it in fêst ûnderdiel op de Spullen. Tidens de Spullen fan 2004 waard ek frouljus wrakseljen Olympysk.

## Gewichtsklassen
Yn 1896 waard der striden yn ien gewichtsklassen yn 1904 wiene it er sân klassen en yn 1908 seis klassen en yn 1912 oant de spullen fan 1936 wiene it er fiif klassen tidens de Spullen fan 1924 en 1928 wie it er wer sân klassen, fan 1948 oant 1968 waard der striden yn acht klassen en fan 1972 oant 1996 sels yn tsien klassen, yn 2000 waard dit wer werom brocht oant njoggen gewichtsklassen en fanâf 2004 binne it er wer sân klassen. By de froulju wurd der yn fjouwer klassen striden om de medaljes.

## Sjoch ek
* Wrakseljen op de Paralympyske Simmerspullen
Gaspar de Portolà

**Gaspar de Portolà i Rovira** (1716 – 1784) wie in militêr, gûverneur fan Baja Kalifornje en Alta California (1767 oant 1770), ûntdekkingsreizger en stifter fan San Diego en Monterey. 

Hy waard berne yn Os de Balaguer yn de provinsje Lleida, yn Kataloanje, Spanje en hearde ta de Katalaanske adel. Don Gaspar tsjinne as soldaat yn it Spaanske leger yn Itaalje en Portugal. Hy waard faandrich yn 1734 en luitenant yn 1743. Hy stoar yn Spanje yn 1784.
Groep Lever

De **Groep Lever** wie in Nederlânske fersetsgroep yn de tiid fan de Twadde Wrâldoarloch. De fersetsgroep bestie út ûnder oaren:
* Hendrik Jakob Lever sr. (1891-1945)
* Jan Lever (1922-1944)
* Hendrik Jacob Lever jr.  (1923-1944)
* Meta Lever (1928-2024)
* Willem Santema
* Willem Stegenga
* Jan de Rapper (1907-1988)
* Dick J. Brouwer

It haadkertier fan de groep wie yn it hûs fan de famylje Lever oan it Lytssân yn Snits. De Groep Lever ferspriede yn de oarloch yllegale blêden as Vrij Nederland en Trouw. De groep holp ek Joaden oan ûnderdûkadressen. Dy Joaden kamen faak út de grutte stêden yn it westen fan it lân en flechten mei beurtskippen nei Fryslân. Tydlik wienen se dan by de famylje Lever, oant se in fêst skûladres fûn hiene. De Groep Lever soarge boppedat foar de finansjen fan de ûnderdûkers.

Yn 1942 waard Hendrik Jakob Lever sr., mei syn soannen, arrestearre troch de besetter. Nei in moanne finzenisstraf yn de Amsterdamske Euterpestrjitte kamen se frij.

As direkteur fan de Radiosintrale reizge Jan Lever it hiele lân troch en hold sa kontakt mei it ferset yn oare dielen fan Nederlân. Nei de april-maaiestaking waarden radio's ferbean. De Groep stifte de fersetskrante *BBC-Nieuws* om sa de minsken dochs fan nijs op de hichte te hâlden.

Yn de nacht fan 16 op 17 novimber 1943 die de Sicherheitsdienst in ynfal yn it haadkertier an de Groep Lever. Inkele leden koenen ûntkomme oer de dakken fan oanswettende huzen. Hendrik Jakob Lever sr. en it Joadske famke Rosa IJzerman, dy't ûnderdûkt siet by de famylje, waarden arrestearre. Se ferstoaren yn in konsintraasjekamp.

Jan Lever flechte nei Grinslân, mar kaam by in fjoergefjocht nei in mislearre oerfal op in distribúsjekantoar om it libben. Syn broer Hendrik Jacob Lever jr. dûkte nei de oerfal yn it haadkertier ûnder by feehâlder Pieter Reitsma yn Leons. By in ynfal op de pleats waard er tegearre mei Reitsma arrestearre. Se stoaren foar it fjoerpeloton yn Kamp Vught.

Op it Algemiene Begraafplak yn Snits is in monumint oprjochte foar de famylje Lever. Yn de Sudertsjerke en yn harren eardere wenhûs oan it Lytssân, no ûnderdiel fan it Frysk Skipfeartmuseum, hinget in herinneringsplakette.  De Famylje Leverstrjitte is nei him ferneamd.


Herdenkingsmonument voor de familie Lever in Sneek.jpg|Betinkingsmonumint foar de famylje Lever op it Algemien Begraafplak yn Snits.
De Famylje Leverstrjitte in Sneek.jpg|De Famylje Leverstrjitte yn Snits.
Herinneringsplaquette Groep Lever.jpg|De plakette ta oantinken fan de famylje Lever yn it Frysk Skipfeartmuseum yn Snits.
LTC NOMI

**LTC NOMI** (folút: Lawn Tennis Club Naar Ontspanning Met Inspanning) is de grutste tennisferiening fan Snits. De club is eigener fan Tennispark Snitsk.

NOMI is oprjochte 16 july 1928. De naam van de vereniging is een afkorting van de leus **''N**aar **O**ntspanning **M**et **I**nspanning*. De tennisferiening hat yn [[2011]] mear as 575 senioareleden en 175 jeugdleden.

De club spilet sûnt [[1994]] har wedstriden op har eigen tennispark oan de [[Stedsrûnwei (Snits)|Stedsrûnwei]] Noard. Yn [[2004]] is op dit terrein in tennishal boud. It kluphûs fan de feriening stiet ek op dit terrein, der is in simmer- en winterkantine.

De feriening biedt op har akkomodaasje ek tennislessen oan, dy't fersoarge wurde troch *P.R.O.-tennis*. It bekendste evenemint dat de feriening organisearret binne de *Sneeker senioren tenniskampioenschappen'' yn juny.
Wrakseljen op de Olympyske Simmerspullen 2008

De **[[Olympyske Simmerspullen 2008|Olympyske Spullen fan de XXIXe Olympiade]]** waarden fan 8 oant en mei 24 augustus 2008 hâlden yn Peking, de haadstêd fan Sina.
It wrakseljen hie plak yn it *China Agricultural University Gymnasium*.

## Manlju
### Gryksk-Romeinsk

### Frije Styl

## Froulju
### Frije Styl

## Wegering
De Sweedske wrakseler Ara Abrahamian hie de brûnzen medalje wûn yn de klasse oant 84 by it Gryksk-Romeinsk wrakseljen mar by de medaljeseremoanje stapte hy mei de medalje dy't hy krekt dêrfoar krigen hie fan it poadium ôf, lei de medalje op de wrakselmatte en is dêrnei de seal útrûn, út protest tsjin de arbitraazje tidens syn heale finale. It YOK hat dêrop besletten him út de útslach te skrassen om't sy it in skeining fan de olympyske gedachte, en respektleas foar alle oare wrakslers oer fûnen. Syn medalje wurdt net oan in oare wrakselder takend.

## Medaljespegel
Wrakseljen op de Olympyske Simmerspullen 1896

De **[[Olympyske Simmerspullen 1896]]**, offisjeel de Spullen fan de I Olympiade, wiene de earste moderne Olympyske Spullen en waarden yn Atene, Grikelân hâlden. It wrakseljen waard hâlden yn in it *Panathinaiko Stadion*.

## Panathinaiko Stadion
It Panathinaiko Stadion waard boud yn 1895 op it plak fan in earder stadion út 330 f.Kr. en hie yn 1896 plak foar 80.000 taskôgers. De foarm fan de atletykbaan is bysûnder, en falt bûten de hjoeddeiske standerd foar in 400-meterbaan. De lingte fan it middenfjild is 235 meter en de breedte is mar in inkele tsientallen meters. De baan hat dêrtroch de foarm fan in hierspjeld. Hjoed de dei is it stadion foar de measte sporten net mear te brûken, mar yn 2004 is it noch wol brûkt foar it Bôgesjitten en hie doe plak foar 45.000 taskôgers.

## Manlju
### Gryksk-Romeinsk
Wrakseljen op de Olympyske Simmerspullen 2004

De **[[Olympyske Simmerspullen 2004]]**, ek wol de **XXVIIIe Olympiade** neamd, waarden yn 2004 hâlden yn Atene, de haadstêd fan Grikelân.
It wrakseljen waard hâlden yn it *Ano Liosia Olympic Hall*. It wie de earste kear dat wrakselje foar de froulju op it programma stie fan de Simmerspullen.

## Manlju
### Gryksk-Romeinsk

### Frije Styl

## Froulju
### Frije Styl

## Medaljespegel
Yukon (rivier)

De **Yukon** is in rivier yn Kanada en Alaska (Feriene Steaten fan Amearika). It is mei syn 3185 kilometer de op fjouwer nei grutste rivier fan Noard-Amearika. It streamgebiet beslacht 840.000 kante kilometer.

De Yukon ûntspringt yn de Tagishmar op de grins fan Britsk-Kolumbia en it territoarium Yukon en streamt yn in grutte bôge troch Alaska om te mûnjen (yn in brede delta) yn de Beringsee. By it streamgebiet fan de Yukon beheare grutte sydrivieren sa as de Teslin, de Pelley, de White, de Stewart, de Klondike en de Koyukuk.

De Yukon hat in lyts debyt en in regelmjittich ferval. De seldsume streamfersnellingen binne oanlein om stroom te meitsjen. De rivier is fan Fort Selkirk ôf oant Dawson besiedde mei lytse eilannen. Yn Alaska wurdt de rivier breder. De rivier is trije moannen it jier befarber fanôf Whitehorse, de haadstêd fan Yukon (mear as 2800 kilometer).


Ofbyld:Dawson City Lookout Yukon River 3264px.jpg|De Yukon ûnder Dawson City, Yukon
File:Canoeing the Yukon River.jpg|Kanoos op de Yukon
File:Patton Yukon River Bridge.jpg|De E.L. Pattonbrêge oer de Yukon benoarden Fairbanks
Ofbyld:Carmacs-bridge across Yukon River.JPG|Brêge oer de Yukon by Carmacs, Yukon


## Keppeling om utens
*  Kanadeeske Rie foar Geografyske Edúkaasje, side mei artikelen oer de skiednis fan de Yukon
Wrakseljen op de Olympyske Simmerspullen 1904

De **[[Olympyske Simmerspullen 1904]]**, ek wol de IIIe Olympiade neamd waarden yn 1904 yn St. Louis, de Feriene Steaten hâlden. It wrakseljen waard hâlden op it *Francis Field*.

## Francis Field
It Francis Field waard boud yn 1904 as ûnderdiel fan de wrâldtentoanstelling en wie it haadstadion fan de Olympyske Simmerspullen 1904. En it hie plak foar 19.000 taskôgers. Yn 1984 is it oantal sitplakken foar taskôgers werom brocht nei 4.000.

## Manlju
### Frije Styl
Lêste Stoerbrêge

De **Lêste Stoerbrêge** is in flapbrêge yn de stêd Snits. De brêge hat sûnt 1989 de status fan ryksmonumint.

De Lêste Stoerbrêge oerkruset De Swette tusken de Looxmagrêft en de 2e Easterkaai. It ûntwerp fan de hjoeddeiske brêge, anno 1887, is fan J.Ph. Hogendijk. De brêge is yn 1996 folslein renovearre en makket diel út fan in rige fan 10 jitizeren brêgen dy't medio 1880 yn Snits boud binne. De brêge wurdt mar 150 kear yn it jier iepene foar skifeartferkear. Foarhinne stie op dat plak in draaibrêge.

De brêge leit op de rûte fan de Alvestêdetocht.

Neist de brêge stiet it Ljouwerter Fearhûs, ek in ryksmonumint.
List fan ryksmonuminten yn Snits

De stêd Snits hat 103 ynskriuwings yn it ryksmonumintenregister. Hjirûnder in oersjoch. Foar in oersjoch fan alle beskikbere ôfbylden sjoch de Kategory Ryksmonuminten yn Snits op Wikimedia Commons. Sjoch ek de List fan gemeentlike monuminten yn Snits.
Geograaf

In **geograaf** of **ierdrykskundige** is ien dy't de relaasje tusken minsken en harren natuerlike omjouwing fan in romtelik perspektyf út bestudearet. In protte bekende geografen komme fuort út oare dissiplines as de geografy. Oarsom is de geograaf Willem Frederik Hermans folle bekender wurden as skriuwer.

Fan Johannes Vermeer is in skilderij *[[De Geograaf]]* bekend, sinjeard en datearre 1669. It skilderij wurdt faak yn ferbân brocht mei it skilderij *De Astronoom* (1668). Dy twa skilderijen wurde wol sjoen as ôfspegeling fan de tanimmende ynfloed fan wittenskiplik ûndersyk yn Jeropa op de ein fan de 17e iuw.

## Oplieding
Nei in stúdzje oan de universiteit wurdt men ierdrykskundige of geograaf.

Yn Nederlân wurdt ûnderskied makke tusken de sosjaal-geograaf, de fysysk-geograaf en de histoarysk-geograaf. 

Oan de Frije Universiteit Amsterdam, Universiteit fan Amsterdam en de Universiteit Utert kin in "mastertitel yn de ierdwittenskippen" helle wurde; oan de Katolike Universiteit Nymwegen, de Ryksuniversiteit Grins en de Universiteit fan Amsterdam "Master yn de sosjale geografy". 
Yn de jierren '60 is fan de sosjale geografy út de dissipline planology ûntstien. De Wageningen Universiteit is op it stuit ien fan de liedende universiteiten yn de romtelike planning.

Earder ûntstie út de sosjale geografy al de histoaryske geografy, dy't ûnderjochte wurdt oan de Wageningen Universiteit, de Ryksuniversiteit Grins, de Universiteit Utert en de Frije Universiteit Amsterdam.

## Bekende geografen
* Pieter Jan Baptist Carel Robidé van der Aa (1832-1887)
* Walter Christaller
* Jared Diamond (evolúsjebiolooch) 
* David Harvey
* Alexander von Humboldt
* August Lösch
* Abraham Ortelius (1527–1598)
* Friedrich Ratzel
* Élisée Reclus (1830-1905)
* Johann von Thunen

## Sjoch ek
*Geografy
RSG Magister Alvinus

De **RSG Magister Alvinus** is in iepenbiere skoallemienskip foar fuorset ûnderwiis yn de Almastrjitte yn Snits. 

## Histoarje
RSG Magister Alvinus is ferneamd nei de earste rektor fan de Latynske skoalle yn Snits, in wichtich ûnderwiissintrum yn de 15e iuw. 
De skoallemienskip is yn 1971 ûntstien troch in fúzje fan de Ryksskoallemienskip (mei hafû en atheneum) mei it Steedlik Magister Alvinus-gymnasium. Letter binne der ek oare ûnderwiisfoarmen by komd. Yn 2010 sieten der sa'n 1800 learlingen op, dy't ûnderbrocht binne yn ien haadgebou yn Snits. It hjoeddeiske gebou is yn 1958 yn gebrûk nomd en letter útwreide.

De **RSG Magister Alvinus** is ien fan de tsien skoallen dy't meidocht oan it Frysk Jeugd Parlemint, in jierliks barren wêrby't it bestjoer fan de provinsje Fryslân troch jongeren neispile wurdt.

## Ald-learlingen
* Laurens ten Cate
* Charles Groenhuijsen
* Pauline Krikke
* Haitske van de Linde
* Frits van der Meer
* Erik van den Muijzenberg
* Habtamu de Hoop
*Sybrand van Haersma Buma
*Bernhard van Haersma Buma
*Nyck de Vries
*
Wrakseljen op de Olympyske Simmerspullen 2000

De **[[Olympyske Simmerspullen 2000]]**, ek wol de **XXVIIe Olympiade** neamd, waarden yn 2000 hâlden yn de Australyske stêd Sydney.
It wrakseljen waard hâlden yn it *Sydney Convention and Exhibition Centre*.

## Manlju
### Gryksk-Romeinsk

### Frije Styl

## Doping
De Dútske wrakseler Alexander Leipold dy mei die yn de klasse oant 76 by it Frije Styl wrakseljen waard trapearre op it brûken fan doping en moast syn medalje ynleverje.

## Medaljespegel
Ljouwerter Fearhûs

It **Ljouwerter Fearhûs** is in ryksmonumint yn de stêd Snits. It gebou stiet by de Lêste Stoerbrêge en wurdt ek wol 'Jagershûs' neamd.

Blikens de gevelizers yn de wetterherberch „De Laatste Stuiver" oan De Swette waard it gebou setten yn 1712. Hjirwei farden de trekskûten op Ljouwert. Eelko Napjus skriuwt hjir oer yn syn *Chronyk van Oud en Nieuw Sneek*, printe yn 1772. Sa skriuwt er dat der in brêge oer de stedsgrêft lei ter hichte fan de Ljouwerter Piip of Wetterpoarte, dy't spesjaal boud wie foar passazjiers fan de trekskûte dy't sûnt 1661 op Ljouwert farde. Fia dizze brêge koenen minsken oan de oare kant fan de grêft kome en dêrwei - fia in twadde brêge oer de Swette- by it punt fan ôffarren. De skûten leinen doe al net mear efter de Ljouwerter Wetterpoarte oan de ein fan de Pôle mar oan de wâl fan de Swette, flak foar de yn 1712 boude wetterherberch „De Laatste Stuiver".
Musketiers (Snits)

**Musketiers Snits** is in mingd hockey- en floorballferiening út Snits.

De Musketiers is oprjochte as treningsgroep en die yn it seizoen 2004-2005 foar de earste kear mei oan de GasUnie-kompetysje. De club splitet meast yn de Mixed Kleinveld kompetysje. De feriening is lid fan de NeFUB en spilet har wedstriden yn de Snitser Sporthal.

## Keppeling om utens
* Clubside by NeFUB
Wrakseljen op de Olympyske Simmerspullen 1908

De **[[Olympyske Simmerspullen 1908]]**, ek wol de **IVe Olympiade** neamd waarden yn 1908 yn Londen, Grut-Brittanje hâlden. It wrakseljen waard hâlden yn it *White City Stadium*. 

## White City Stadium
It White City Stadium waard yn 1907 boud foar de Olympyske Simmerspullen yn 1908. It hie doe plak foar 93.000 taskôgers. It hie in Atletykbaan fan 536,44 m in baanhurdfytsbaan fan 660 meter in Swimbad fan 100 meter mei in dûktoer. De oarspronklike atletykbaan hat tsjinst dien oant 1914. Yn 1927 is de atletykbaan fuorthelle en ynsiedde mei gêrs om plak te meitsjen foar wynhûndraverijen.  Yn 1985 is it White City Stadium ôfbrutsen om plak te meitsjen foar de gebouwen fan in tillefyzjestjoerder.

## Manlju
### Gryksk-Romeinsk

### Frije Styl

## Útslaggen Fryske dielnimmers

## Medaljespegel
Neptunia '24

**Neptunia '24** is de ienige swim- en wetterpoloferiening yn Snits.

De feriening is neamd nei de God fan de See Neptunus en waard yn 1924 oprjochte. Yn de begjinjierren hie Snits noch gjin oerdekt swimbad, en waard der swommen yn it Spoardok. It thúsbad fan de feriening is it nije swimbad It Rak. Yn 2011 hie de feriening 400 leden. Yn It Rak hat de feriening in clubhûs: *De Brug*.

## Opbou
De feriening is opboud út fiif ôfdielings:

It earste team fan de waterpoloôfdieling komt yn 2010/2011 út yn de tredde klasse.
Nij-Apostolyske Tsjerke (Johan Willem Frisostrjitte, Snits)

De **Nij-Apostoalyske Tsjerke** oan 'e Johan Willem Frisostrjitte wie in tsjerkegebou yn 'e Snitser wyk Sperkhim.

## Skiednis
De yn 'e styl yn  1931 fan 'e Amsterdamske Skoalle boude tsjerke is in ûntwerp fan arsjitekt H. Bundens. Yn it gebou siet earder de Wersteld Apostolyske Sindingsgemeente fan Snits.

Yn 1974 krige Snits fanwegen romtegebrek yn 'e tsjerke oan 'e Johan Willem Frisostrjitte in twadde Nij-Apostoalyske tsjerke oan 'e Middelseeleane yn 'e stedswyk Stedsfinne.

Op 21 novimber 2021 waard yn it gebou oan 'e Johan Willem Frisostrjitte foar it lêst in tsjinst holden. De ûnder de tsjerke fallende leden binne doe mei de buorgemeente yn 'e Stedsfinne tegearre gien. Foar dat doel waard de tsjerke oan 'e Middelseeleane renovearre, sadat der genôch plak wie foar de gruttere gemeente.    

Snits wie it lêste plak fan Nederlân mei meardere Nij-Apostoalyske gemeenten.

## Oargel
Yn 'e tsjerke stie sûnt 1981 in oargel dat út de Bazaaltsjerke yn De Haach kaam. It ienmanualige oargel is boud troch J. van Gelder út Leien. It is net bekend (2024) wêr't it oargel no is.

## Keppeling om utens
* Disposysje fan it oargel
Wrakseljen op de Olympyske Simmerspullen 1996

De **[[Olympyske Simmerspullen 1996]]**, ek wol de **XXVIe Olympiade** neamd, waarden yn 1996 hâlden yn de Amerikaanske stêd Atlanta.
It wrakseljen waard hâlden yn it *Georgia World Congress Center*.

## Manlju
### Gryksk-Romeinsk

### Frije Styl

## Medaljespegel
Douwe Wijbrands (wrakselder)

**Douwe Wijbrands** (Hylpen, 9 oktober 1884 - Amsterdam, 17 novimber 1970) wie in Frysk wrakselder.

## Stikeme sporter
Douwe Wijbrands soan fan in ielfisker út Hylpen hat altyd syn sportkarriêre geheim holden om't syn âlden en letter ek syn frou fan in tsjerke wiene dy't neat fan sport hawwe moast. Sels syn wurkjouwer by it gasfabryk wist neat fan syn sport ôf. Foar de Spullen fan 1908 frêge der in wike frij ôf foar in fakânsje yn Londen, wat him ek noch slagge. Wertroch Wijbrands mei die oan de Spullen yn de klasse Gryksk-Romeinsk oant 93 kg wêr't er njoggende by waard. Hy ferlear fan de Sweedske Fritz Larsson. Douwe Wijbrands ferstoar op 17 novimber 1970, yn 'e âldens fan 82 jier.
Douwe Wijbrands

Douwe Wijbrands  kin ferwize nei:

* Douwe Wijbrands (wrakseler) - Frysk Wrakseler
* Douwe Wijbrands (fotograaf) - Fotograaf
Nij-Apostoalyske Tsjerke (Middelseeleane, Snits)

De **Nij-Apostoalyske tsjerke** is in tsjerkegebou oan 'e Middelseeleane yn 'e wyk Stedsfinne fan Snits.

## Skiednis
De tsjerke is boud yn 1974 en yn 1996 útwreide. It gebou is in ûntwerp fan Willem Cornelis van Asperen en hie doe plak foar 250 tsjerkegongers. 

Snits hie foarhinne twa Nij-Apostoalyske tsjerken. De oare tsjerke stie yn 'e wyk Sperkhim oan 'e  Johan Willem Frisostrjitte. Yn 2021 waard dêr foar it lêst in tsjinst fierd en de leden fan dy gemeente binne by de gemeente fan 'e Stedsfinne foege. Om it tanommen oantal leden plak te jaan is de tsjerke oan 'e Middelseeleane  renovearre. 

## Oargel
De tsjerke hat sûnt 2007 in elektrysk oargel fan it type Monarke Bach Sonate.
Wide Noarderherne 1

De **Wide Noarderherne 1** is de lokaasje fan in steatlik wenhûs oan de Wide Noarderherne yn Snits.

It gebou út 1789 is in ûntwerp fan Auke Bruinsma en is in ryksmonumint yn de binnenstêd fan Snits. It krige de monumintestatus troch de bysûndere gevel mei brede yngongspartij. Dêrboppe sit in omliste en mei festoenen bekroand finster. Dêrboppe sit in kroanlist mei triglifen. Njonken de kroanlist binne twa festoenen te sjen. Boppe-oan de gevel sit in grut timpaan mei in portretmedaljon mei festoenen deromhinne. Om it skylddak sitte mei buorden fersierde skoarstiens. De tún rikt oan it Bolwurk ta.

It pân is by in soad Snitsers bekend as it wenhûs fan dr. G.N. Bouma, sjirurch yn it Sint Antonius Sikehûs, dy’t hjir ek thús in soad operearre yn in soarte priveeklinyk. Nei him is ûnder mear de Dr. Boumawei neamd. Nei syn ferstjerren wie hjir oant 1983 it Grifformeard Ferpleechhûs fêstige. Sûnt 1984 sit de Bibleteek Snits yn it pân.
Shiawassee (rivier)

De **Shiawassee** is in rivier fan likernôch 110 kilometer lang yn de Amerikaanske steat Michigan. De rivier rint nei it noarden troch it 'legere skiereilân fan Michigan' en rint gear mei de Flint, de Cass en de Tittabawassee om fierder te gean as de Saginaw, dy't yn de Saginaw Bay fan de Hueronmar (Grutte Marren) rint. Shiawassee County is nei de rivier neamd.
Snake (rivier)

De **Snake** is in rivier fan 1674 km lingte yn de Feriene Steaten fan Amearika, dy't troch de noardwestlike steaten Wyoming, Idaho, Oregon en Washington rint.

De Snake ûntspringt yn it Nasjonaal Park Yellowstone en mûnet yn de rivier Kolumbia (dy't mûnet yn de Stille Oseaan). Der binne 15 grutte keardamen yn de rivier.
Little Bighorn (rivier)

De **Little Bighorn** is in 138 km lange sydrivier fan de rivier de Bighorn yn de Feriene Steaten fan Amearika, dy't troch de steaten Wyoming en Montana rint. Yn 1876 waard de Slach fan Little Bighorn oan de ouwers fan de rivier útfjochte.

De Little Bighorn begjint yn it fierste noarden fan Wyoming, oan de noardkant fan de it Bighornberchtme, dêrnei rint er it nei noarden Montana yn en troch it Crow Reservaat de stêden Wyola, Lodge Grass en Crow Agency by lâns om by it plak Hardin yn de Bighorn út te kommen.

It eardere slachfjild, dêr't no it Nasjonaal monumint Little Bighorn Battlefield stiet, is sa'n 7 kilometer besuden Crow Agency, op de eastouwer fan de rivier.

## Nammefarianten
De Little Bighorn is ek bekend as de Custer, Greasy Grass River (de Lakota namme) en Great Horn River.

## Sjoch ek
* Slach oan de Little Bighorn
De Bûnte Hûn

**De Bûnte Hûn** is in buorskip yn de himrik fan Westergeast en De Trieme, yn de gemeente Noardeast-Fryslân. De Bûnte Hûn noardlik fan De Trieme, súdlik fan Westergeast en westlik fan Aldwâld.

Troch de buorskip rint de Strobosser Trekfeart, en de N910. De bebouwing leit oan de Simmerwei en bestiet út wenhuzen mei in bedriuwspân. Der stiet ien hûs oan de Trekwei yn de himrik fan De Trieme.

## Skiednis
Sûnt 2019 leit De Bûnte Hûn yn de gemeente Noardeast-Fryslân, dêrfoar lei de buorskip yn Kollumerlân en Nijkrúslân.
Bighorn (rivier)

De **Bighorn** is in sydrivier fan de Yellowstone yn it westen fan de Feriene Steaten fan Amearika. De rivier is sa'n 461 kilometers lang en rint troch de steaten Wyoming en Montana. 

De rivier krige syn namme yn 1805 fan de bonthanneler François Larocque, dy't dêr in protte Bighornskiep seach doe't er de Yellowstone oan it ûndersykjen wie.

De Little Bighorn rint tichteby de stêd Hardin yn de Bighorn út.
Wrakseljen op de Olympyske Simmerspullen 1992

De **[[Olympyske Simmerspullen 1992]]**, ek wol de **XXVe Olympiade** neamd, waarden yn 1992 hâlden yn Spanje yn de Katalaanske haadstêd Barcelona.
It wrakseljen waard hâlden yn it *Institut National d'Educació Física de Catalunya*. 

## Manlju
### Gryksk-Romeinsk

### Frije Styl

## Medaljespegel
Hanenburch

* Hanenburch (stins), stins yn Snits.
* Hanenburg (hotel), it hotel op it âlde stee fan de stins Hanenburch.
* Hanenburch (buorskip), buorskip ûnder Feankleaster dat yn 2011 bebuorde is.
* Hanenburch, state by Tytsjerk.
Wrakseljen op de Olympyske Simmerspullen 1920

De **[[Olympyske Simmerspullen 1920]]**, ek wol de **VIIe Olympiade** neamd waarden yn 1920 yn Antwerpen, Belgje hâlden. It wrakseljen waard hâlden yn de *Antwerpse Zoo*. 

## Antwerpse Zoo
It Antwerpse Zoo waard oprjochte yn 1843 en is de âldste bistetún fan Belgje.  It waard oprjochte as in bistetún foar de gehiele befolking mar yn de praktyk wie it foar in arbeider dreech om binnen te kommen. De priis fan de tagongskaartsjes wiene heech in folslein dei lean en de direksje ûntfong sels klachten fan besikers as der bêrnefamkes as hûspersoniel yn de bistetún oanwêzich wie. Hjir kaam pas nei de earste wrâld kriich feroaring yn. Yn 1920 waarden yn de bistetún it Olympyske boks en wraksel toernoai hâlden.

## Manlju
### Gryksk-Romeinsk

### Frije Styl

## Medaljespegel
Wrakseljen op de Olympyske Simmerspullen 1912

De **[[Olympyske Simmerspullen 1912]]**, ek wol de Ve Olympiade neamd waarden yn 1912 yn Stokholm, Sweden hâlden. It wrakseljen waard hâlden yn de *Stockholm Olympic Stadium*. 

## Stockholm Olympic Stadium
It Stockholm Olympic Stadium waard boud yn 1912 en hie doe plak foar 20.000 taskôgers. Nei de Spullen is der in laach fan de noardeast tribune ôfhelle en no is der noch plak foar 14,500 taskôgers. 

## Manlju
### Gryksk-Romeinsk

## Twa sulveren Medaljes
De wedstriid yn de klasse oant 82.5 kg tusken de Sweed Anders Ahlgren en de Fin Ivar Böhling duorre mar leafst 9 oeren en doe wie der noch hieltiten gjin beslissing fallen. Dat de sjuery besleat doe mar twa sulveren medaljes en gjin gouden medalje út te rikken.

## Medaljespegel
Noord Nederlandse Tankopslag

De **Noord Nederlandse Tankopslag** (ôfkoarte: NNT), ek wol: **Noord Nederlandse Tankopslag Ucon**, is in opslachlokaasje foar brânstoffen op Yndustryterrein Houkesleat yn Snits.

It opslachplak leit oan de Einsteinstrjitte en ynstekhaven en is eigendom fan Ucon. Op it terrein sit 'Wiersma Oalje & Technyk' en der binne meardere opslachtanks foar brâstoffen. Dêrneist is der in Shell-tankstasjon foar frachtweinen. It terrein is sirka 1 hektare grut.

De NNT kaam yn 2011 yn it nijs nei in ûndersyk fan steatsekretaris Joop Atsma nei oanlieding fan de brân yn Moerdijk. Dêrút blykte dat de NNT net foldocht oan feilichheideasken foar risikofolle bedriuwen.

Yn 2012 waard fêststeld dat alle lekken en brekken oplost wiene.
Oarlochsmonumint Snits

It **Oarlochsmonumint** is in monumint ta oantinken oan de slachtoffers fan de Twadde Wrâldoarloch yn de stêd Snits. 

## It monumint oant 1950
It monumint waard fuort nei de oarloch oprjochte op it plak fan de doe krekt ôfbaarnde waach fan Snits. Destiids bestie it monumint út in fjouwerkante pylder mei weagjend dak. Op de pylder stienen de nammen fan de yn Snits omkommen persoanen. It die bliken dat dy list ynkompleet wie, der stienen allinnich nammen op en gjin data. 

Op it monumint stie de tekst:
*It sied fan juster is de frucht van moarn*

De pylder is nei pleatsing by de Waach letter fersetten nei it Ald Tsjerkhôf, dêr't it in plak krige njonken de Brânwarkazerne fan Snits. It monumint is yn 1950 ferfongen troch it hjoeddeiske byld.

## Monumint sûnt 1950

It monumint toant in steande frou mei earelint op in arkadefoarmige bakstiennen muorre. It byld stiet neist de Grutte- of Martinytsjerke yn Snits en is makke fan Frânske kalkstien (Vaurion). 

Op it earelint stiet de tekst:
*GETROUW TOT IN DE DOOD*

Dêrûnder op de foet fan it byld:
*1940 - 1945*

De muorre ûnder it byld hat ferskate plakettes, wêrûnder ien as oantinken oan de slachtoffers fan de Snitser Bloednacht. It byld is op 4 maaie 1950 ûntbleate troch Meta Lever, dy't har heit en twa bruorren ferlear yn de Twadde Wrâldoarloch.

## Betinking
Elts jier op 4 maaie, by de Nasjonale Deadebetinking, is der in plechtichheid oan de foet fan it byld.
Nitroglyserine

**Nitroglyserine** of **glyseryltrinitraat** (ôfkoarting: NG) is in kleurleaze floeistof. It is de yn 1847 útfûne trijefâldige ester fan glyserine en salpetersoer.

De namme nitroglyserine is feitlik ferkeard: nitro-ferbiningen hawwe formeel in N<sub></sub>O<sub>2</sub>-groep, wylst der hjir sprake is fan in nitraatgroep: -ONO2. Nitroglyserine heart ta de groep fan organyske nitraten.

## Synteze
Nitroglyserine kin makke wurde troch ferestering fan glyserine mei salpetersoer, ûnder ynfloed fan swevelsoer (net te betiizjen mei aromatyske nitraasje). Dit is in tige eksplosyf reaksjeproses wêrby't in soad foarsoargen nommen wurde moatte om eksploazjes by it meistjen foar te kommen, lykas en lege temperatuer en it foarkommen fan skokken.

### Dynamyt
De gemikus Alfred Nobel ûntdekte yn 1867 dat de fysyske gefoelichheid fan it materiaal tige fermindere wurde koe troch it opsûgje te litten yn in poreuze stof, lykas seachgsel of diatomeeënierde (in poreuze grûnsoarte, opboud út de skeletsjes fan iensellige keizelwieren of diatomeeën.) De sa ûntstien substânsje neamde hy dynamyt, it is in tige krêftich eksplosyf dat no noch altiten belangrike tapassings hat. De útfining fan dynamyt makke Nobel sa ryk, dat hy yn steat wie de Nobelprizen yn te stellen yn syn testamint.
Hanenburch (buorskip)

**Hanenburch** is in buorskip by Feankleaster, yn de himrik fan Kollumersweach, yn de gemeente Noardeast-Fryslân, en leit tusken de Cecilialoane en de Sparrewei. Hy hat op 13 oktober 2011 foar it earst kombuorden krigen.

## Skiednis

### Gemeentelike weryndieling
Sûnt 2019 leit Hanenburch yn de gemeente Noadeast-Fryslân, dêrfoar lei de buoskip yn Kollumerlân en Nijkrúslân.

## Sjoch ek
* Fryske doarpen, buorskippen en delsettings
Wrakseljen op de Olympyske Simmerspullen 1988

De **[[Olympyske Simmerspullen 1988]]** ek wol de **XXIVe Olympiade** neamd, waarden yn 1988 yn Seoel, Súd-Korea hâlden, It wrakseljen waard hâlden yn it *Sangmu Gymnasium*.

## Manlju
### Gryksk-Romeinsk

### Frije Styl

## Medaljespegel
Eastertsjerke (Snits)

De **Eastertsjerke** oan 'e Ljouwerterkaai yn 'e Beammebuert fan Snits waard as de tredde grifformearde tsjerke fan 'e stêd boud. 

## Skiednis
De tsjerke waard yn 1954 boud nei in ûntwerp fan B.W. Plooij. 

Noch yn 2010 ûndergie de tsjerke in renovaasje. Under mear de net-monumintale preekstoel en de âlderlingebanken ferdwûnen om romte te meitsjen foar in modernere ynrjochting. Ek it portaal waard útwreide. 

Nei de fúzje fan 'e grifformearden mei de herfoarmen ta de PKN waard yn 2017 bekend dat de Eastertsjerke mei de Sudertsjerke op termyn sluten wurde soe. Op 18 maaie 2021 hat de tsjerkeried fan 'e PKN bekend makke de twa tsjerken te ferkeapjen. De Eastertsjerke bleau noch oant 2022 yn gebrûk. 

De tsjerke wurdt op it stuit (2024) ferboud ta apparteminten. 

## Oargel

It oargel is yn 1964 boud door de firma K.B. Blank & Soan (Utert). Yn 1998 waard it ynstrumint útwreide troch de firma Bruorren Reil (Heerde). 

## Keppeling om utens
* Disposysje oargel Eastertsjerke
Reade Rivier fan it Suden

De **Reade Rivier** of **Reade Rivier fan it Suden** (Ingelsk: *Red River* of *Red River of the South*) is in sydtûke fan de Mississippy. De rivier ûntspringt út twa sydtûkken yn de Teksaanske *Panhandle*. Dêrnei rint de rivier nei it easten en foarmet er de grins tusken Teksas en Oklahoma en in stikje fan dy mei Teksas en Arkansas. By Fulton, yn Arkansas, bûcht de rivier nei it suden rjochting Louisiana dêr't er mûnet yn de rivier Atchafalaya en de Mississippy. De totale lingte fan de rivier is 2190 km. De rivier krige syn namme fan de reade klaai, dy't de rivier ôfset. Sûnt 1943 is de Reade Rivier bedamme mei de *Denison Daam*, sadat de opslachmar Lake Teksoma ûntstien is, in grut wetterreservoir fan 360 km² op sa'n 110 km benoarden Dallas.
Wrakseljen op de Olympyske Simmerspullen 1984

De **[[Olympyske Simmerspullen 1984]]** ek wol de **XXIIIe Olympiade** neamd waarden yn 1984 yn Los Angeles, de Feriene Steaten hâlden.
It wrakseljen waard hâlden yn it *Anaheim Convention Center*.

## Manlju
### Gryksk-Romeinsk

### Frije Styl

## Doping
De Sweedske wrakseler Tomas Johansson dy mei die yn de klasse oant 130 by it Gryksk-Romeinsk waard trapearre op it brûken fan doping en moast syn medalje ynleverje.

## Medaljespegel

## Sjoch ek
*Wrakseljen op de Paralympyske Simmerspullen 1984
Kentucky (rivier)

De **Kentucky River** is in sydrivier fan de Ohio, mei in lingte fan 417 kilometer, yn de steat Kentucky. Op de rivier en syn sydrivieren wettert it sintrale part fan de steat ôf. De bopperin giet troch de stienkoal-myn regio's fan it Cumberlandberchtme en de ûnderrin rint troch de Bluegrass regio yn it noardlike sintrale diel fan de steat. It streamgebiet fan de Kentucky beslacht sa'n 7000 kante myl en helpt sa'n iensechde fan steatsbefolking oan drinkwetter.

De rivier is net befarber boppe Slûs 4 (*Lock 4*) by Frankfort. De rivier hat yn totaal 14 damen dy't yn it wurk holden wurde troch en ûnder tafersjoch steane fan de 'Kentucky River Authority', in steatsynstelling. De sluzen tsjinje tsjintwurdich fral foar it yn stân hâlden fan in drinkwetterfoarried foar de stêden Lexington. Hoewol't de Lexingtonregio goed 100 mm delslach it jier hat, makket de geologyske struktuer fan it gebiet (kalkstien, karst) dat dêr relatyf in bytsje oerflaktewetter foarkomt.

Beattyville, Irvine, Richmond, Lancaster, Nicholasville, Harrodsburg, Wilmore, Versailles, Lawrenceburg en Frankfort helje harren wetter ek út de Kentucky. Der wurdt rûsd dat sa'n 700.000 minsken fan de rivier ôfhinklik binne wat wetter oanbelanget.

## Keppelings om utens
* Kentucky River Authority
* NWS: Kentucky River Watershed Watch
* Kentucky River Museum in Boonesbourough
* Kentucky River Water Quality